বিষয়: তথ্য অধিকার আইন, ২০০৯ এর উপর অনলাইন প্রশিক্ষণে অংশগ্রহণ প্রসংগে।

আগামী ১৮/৯/২০১৮ তারিখ সকাল ১০:০০ ঘটিকায় হবিগঞ্জ দারুচ্ছুন্নাত কামিল মাদ্রাসায় তথ্য অধিকার আইন, ২০০৯ এর উপর অনলাইন প্রশিক্ষণে অংশগ্রহণের নিমিত্তে উপজেলা পর্যায়ের সকল বিভাগীয় প্রধানদের বরাবর পত্র দেয়ার জন্য পত্রের পরিচ্ছন্ন কপি প্রস্তুতক্রমে উপস্থাপন করা হলো। মহোদয় সম্মত হলে উপস্থাপিত পত্র সদয় স্বাক্ষর করা যেতে পারে।

উপর্যুক্ত বিষয়ের আলোকে জানানো যাচ্ছে যে, আগামী ১৮/৯/২০১৮ তারিখ সকাল ১০:০০ ঘটিকায় হবিগঞ্জ দারুচ্ছুন্নাত কামিল মাদ্রাসায় তথ্য অধিকার আইন, ২০০৯ এর উপর উপজেলাধীন সকল বিভাগীয় প্রধানদের সমন্বয়ে অনলাইন প্রশিক্ষণ অনুষ্ঠিত হবে।

উক্ত প্রশিক্ষণে ল্যাবটপ ও মডেমসহ যথাসময়ে উপস্থিত থাকার জন্য অনুরোধ করা হলো।

**বিষয়**: সরকারি ও সংশ্লিষ্ট বেসরকারি দপ্তর/ তথ্য প্রদান ইউনিটে তথ্য অধিকার আইন, ২০০৯ অনুযায়ী দায়িত্বপ্রাপ্ত কর্মকর্তা (আরটিআই) নিয়োগ ও আপীল কর্তৃপক্ষ (আরটিআই) নির্ধারণপূর্বক ওয়েবসাইটে প্রকাশ ও তথ্য কমিশনকে অবহিতকরণ।

**সূত্র:** জেলা প্রশাসকের কার্যালয় (তথ্য ও অভিযোগ শাখা), হবিগঞ্জ এর ২৮/৭/২০১৮ তারিখের ১০৬ নং স্মারক।

**নোট**: জেলা প্রশাসক মহোদয়ের কার্যালয় (তথ্য ও অভিযোগ শাখা) হতে ২৮/৭/২০১৮ তারিখের ১০৬ নং স্মারকে তথ্য অধিকার আইন, ২০০৯ অনুযায়ী দায়িত্বপ্রাপ্ত কর্মকর্তা (আরটিআই) নিয়োগ ও আপীল কর্তৃপক্ষ (আরটিআই) নির্ধারণপূর্বক ছক পূরণ করে প্রেরণ করা হয়েছে। উক্ত ছক পূরণ করে দাখিলের জন্য উপজেলা পর্যায়ের সকল বিভাগীয় প্রধানকে ছকসহ পত্র দেয়া যেতে পারে। মহোদয় সম্মত হলে উপস্থাপিত পত্র সদয় স্বাক্ষর করা যেতে পারে।

**পত্র**: উপর্যুক্ত বিষয় ও সূত্রোক্ত স্মারকের প্রেক্ষিতে জানানো যাচ্ছে যে, তথ্য অধিকার আইন, ২০০৯ এর আওতায় তথ্য প্রদানকারী ও দায়িত্বপ্রাপ্ত কর্মকর্তা নিয়োগের জন্য তথ্য কমিশন হতে প্রেরিত ছক সূত্রোক্ত স্মারকে প্রেরণ করা হয়েছে এবং ছক মোতাবেক প্রতিটি তথ্য প্রদান ইউনিটে দায়িত্বপ্রাপ্ত কর্মকর্তা, বিকল্প দায়িত্বপ্রাপ্ত কর্মকর্তা ও আপীল কর্তৃপক্ষের নাম, পদবী ও ঠিকানা সম্বলিত তালিকা প্রেরণের জন্য বলা হয়েছে। প্রাপ্ত ছকখানা এ সাথে প্রেরণ করা হলো।

এমতাবস্থায়, সংযুক্ত ছক পূরণক্রমে ছকের নির্ধারিত স্থানে দায়িত্বপ্রাপ্ত কর্মকর্তা ও স্থানীয় / আপীল কর্তৃপক্ষের সীলসহ স্বাক্ষর প্রদান করে জরুরিভিত্তিতে দাখিল করার জন্য অনুরোধ করা হলো।

বিষয়টি অতিব জরুরি ও গুরুত্বপূর্ণ।